کرملین (روسیه دولت رهبرلیگی قصری) سوزچیسی دیمیتری پیسکوف, امریکا قوشمه ایالتلری بیلن چین اورته سیده گی تجاری اوروش نینگ خلق ارا اقتصاد گه منفی تاثیر قالدیره دیگن لیگی نی معلوم قیلدی.
پیسکوف, امریکا بیلن چین اورته سیده گی تجارت بوییچه مذاکره لر نینگ نتیجه بیرمس لیگی آرتیدن یوز بیرگن ینگی لیک لر توغریسیده ایریم بیانات لر بیردی.
امریکا قوشمه ایالتلری بیلن چین اورته سیده گی تجاری اوروش نینگ خلق ارا اقتصاد گه هم تاثیر قالدیره دیگن لیگی نی بیلدیرگن پیسکوف, "فقط گینه منفی بیر تاثیر دن عبارت بولیشی ممکن.  بیراق, اوشبو مسئله نینگ روسیه اقتصادی گه قالدیره دیگن تاثیری باره سیده مبالغه قیلمس لیک کیره ک.  اقتصادی کوچی میز نینگ آرزو قیلینگن سویه ده آرتمیاتگن لیگی گه قره مسدن, برقرار بیر شکلده آلغه کیتماقده میز" دییه قید ایتدی.
پیسکوف, اوز سوز لری نی, "امریکا قوشمه ایالتلری بیلن چین اورته سیده تجاری اوروش نینگ موجود بولیشی ممکن. بیراق اوشبو اوروش بیزنینگ اوروشی میز ایمس.  روسیه, پکن و واشنگتن گه باغلیق بولمسدن قوریله دیگن مناسبت لر بیلن قیزیقماقده" شکلیده دوام ایتتیردی.
پیسکوف, امریکا نینگ ایران گه قره تیلگن باسیم لری نی تنقید قیلرایکن, "ایران نی قیین بیر وضعیتگه دوچ قیلیب قویش بیلن علاقه لی اوشبو سیاست نینگ هیچ قچان نتیجه بیریشی ممکن ایمس.  عکسینچه, مذاکره و ییچیم پروسه سی توختب قاله دی" دییه قید ایتدی.
